open-index/open-wikipedia-markdown huggingface dataset:
கோ. சுந்தர்ராஜன்

**கோ. சுந்தர்ராஜன்** () என்பவர் தமிழ்நாட்டைச் சேர்ந்த சுற்றுச்சூழல் செயற்பாட்டாளராவார். இவர் பூவுலகின் நண்பர்கள் இயக்கத்தின் ஒருங்கிணைப்பாளராகவும் தமிழ்நாடு அரசின் காலநிலை மாற்ற நிர்வாகக் குழு உறுப்பினராகவும் உள்ளார்.

## இளமைக் காலம்
தென்காசி மாவட்டம் சங்கரன்கோவிலில் பிறந்த இவர் சிதம்பரம் அண்ணாமலைப் பல்கலைக்கழகத்தில் பட்டம் பெற்றார். 1980களில் பூவுலகின் நண்பர்கள் இயக்கச் செயல்பாடுகளில் ஈடுபடத் தொடங்கினார்.

## நீதிமன்ற வழக்குகள்
* 2012 இல் கூடங்குளம் அணு ஆலைக்கு எதிரான போராட்டத்தில் இவர் தொடுத்த வழக்கில் அணுக்கழிவுகளைக் கையாளுவது தொடர்பாகப் பல்வேறு கட்டுப்பாடுகளை நீதிமன்றம் அறிவித்தது.
* தேசிய பசுமைத் தீர்ப்பாயத்தில் நிபுணத்துவமற்ற உறுப்பினரை நியமிப்பதை எதிர்த்து வழக்கு தொடுத்தார்.
* சென்னை சேலம் பசுமை விரைவுச் சாலை திட்டத்தின் போது நிலம் கையகப்படுத்துதல், மறுவாழ்வு மற்றும் மீள் குடியேற்றம் சட்டத்தை மீறியதாக வழக்குத் தொடுத்தார் ஆனால் நிதிமன்றம் வழக்கைத் தள்ளுபடி செய்தது.
* 2018 இல் தேனி நியூட்ரினோ ஆய்வகத் திட்டத்திற்கு வழங்கப்பட்ட அனுமதி தவறு என்று பூவுலகின் நண்பர்கள் சார்பில் தேசிய பசுமை தீர்ப்பாயத்தில் வழக்கு தொடர்ந்தார்.

## எழுதிய நூல்கள்
# சசாகியின் காகிதக் கொக்கு (2015)
# அணுவுலை தேசம் (2017)

## மேற்கோள்கள்

பகுப்பு:சுற்றுச்சூழல் செயற்பாட்டாளர்கள்
பகுப்பு:தென்காசி மாவட்ட மக்கள்
தேசிய நெடுஞ்சாலை 314 (இந்தியா)

**தேசிய நெடுஞ்சாலை 314** (*National Highway 314 (India)*)(தே. நெ. 314) மேற்கு வங்காள மாநிலத்தின் பாங்குரா மாவட்டத்தின் தல்தங்காவில் தொடங்கி புருலியா முடிவடையும் இந்தியத் தேசிய நெடுஞ்சாலை ஆகும். இந்த நெடுஞ்சாலை 82.9 கி.மீ. (51.5 மைல்) நீளமானது. இச்சாலை முழுவதும் மேற்கு வங்காள மாநிலத்தில் மட்டுமே செல்கிறது. இந்த நெடுஞ்சாலை முன்பு தேசிய நெடுஞ்சாலை 60அ என்று அழைக்கப்பட்டது.

## வழித்தடம்

* இலாதுர்கா
* மதுபன்
* இலால்பூர்
* கூரா
* பிசுபுரியா
* பகபன்பூர்

## மேலும் காண்க

* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்

* http://www.mapsofindia.com/maps/india/national-highway.htm இந்தியாவின் தேசிய நெடுஞ்சாலை நெட்வொர்க் வரைபடம்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 114 (இந்தியா)

**தேசிய நெடுஞ்சாலை 114** (*National Highway 114 (India)*)(தே. நெ. 114) இந்தியாவின் தேசிய நெடுஞ்சாலை ஆகும். இது மேற்கு வங்காள மாநிலத்தில் உள்ள மல்லர்பூர், சைந்தியா, அகமத்பூர், போல்பூர், பேடியா, குசுகாரா, தலித், வர்த்தமான் ஆகியவற்றை இணைக்கிறது.  மல்லர்பூர் அருகே தேசிய நெடுஞ்சாலை 14 உடன் துவங்கும் இதன் சந்திப்பிலிருந்து இந்த நெடுஞ்சாலை மயூரேசுவர், பிராந்திக், போல்பூர், பேடியா, குசுகாரா, தலித் வழியாக வர்த்தமான் அருகே தேசிய நெடுஞ்சாலை 19-ல் முடிவடைகிறது.

## மேலும் பார்க்க
* தேசிய நெடுஞ்சாலை வளர்ச்சி திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 114அ (இந்தியா)

**தேசிய நெடுஞ்சாலை 114அ** (*National Highway 114A (India)*) பொதுவாக தே. நெ. 114அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 14-ன் ஒரு துணைச்சாலையாகும். தேசிய நெடுஞ்சாலை 114அ இந்தியாவின் மேற்கு வங்காளம், சார்க்கண்டு மாநிலங்களில் செல்கிறது. சன்ரிச்சுவாவை இணைக்கும் தேசிய நெடுஞ்சாலை 14-ல் இராம்பூர்காட்டில் தொடங்கும் இந்த நெடுஞ்சாலை மேற்கு வங்க மாநிலம் சிகாரிபாரா, தும்கா, இலக்ரபகாரி ஆகிய நகரங்களை இணைக்கிறது. ஜமா, ஜர்முண்டி, சௌபா மோர், தியோகர், சரத், மதுபூர், கிரிதி, சார்க்கண்டு மாநிலத்தில் தேசிய நெடுஞ்சாலை 19-ல் தும்ரியில் முடிவடைகிறது.

## வழித்தடம்
இராம்பூர்காட், சன்றிச்சுவா, சிகாரிபாரா, தும்கா, இலக்ராபகாரி, ஜமா, ஜர்முண்டி, சௌபா மோர், தேவ்கர், சரத், மதுபூர், கிரீடிக், தும்ரி.

## சந்திப்புகள்

:  இராம்பூர்காட் அருகே  முனையம்
:  சௌபா மோர் அருகே
:  தியோகர் அருகே
:  கிரிதிக், தும்ரி அருகே  முனையம்

## மேலும் காண்க
* தேசிய நெடுஞ்சாலை வளர்ச்சி திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்

## வெளி இணைப்புகள்
* தே. நெ. 114அ on OpenStreetMap
2025-ல் இந்தியாவில் பொதுவுரிமையில் வரும் படைப்புகளின் பட்டியல்

**2025-ல் இந்தியாவில் பொதுவுரிமையில் வரும் படைப்புகளின் பட்டியல்** (*2025 in the public domain in India*) என்பது 2025ஆம் ஆண்டு பொதுவுரிமைக்கு வரும் படைப்புகளின் பட்டியல் ஆகும். ஒரு படைப்பின் பதிப்புரிமை காலாவதியாகும் போது, அது பொதுப் பயன்பாட்டில் நுழைகிறது. 2025ஆம் ஆண்டில் பொதுக் களத்தில் பயன்பாட்டிற்கு வரும் படைப்பாளர்களின் பட்டியல் பின்வருமாறு. உலகளவில் சட்டங்கள் வேறுபடுவதால், சில படைப்புகளின் பதிப்புரிமை நிலை ஒரே மாதிரியாக இல்லை.

## இந்தியாவில் பொதுவுரிமையில் வரும் படைப்புகளின் பட்டியல்

### படைப்பாளி இறந்து 60 ஆண்டுகளுக்குப் பிறகு பொதுவுரிமைக்கு வரும் படைப்புகள்
இந்த படைப்புகள் ஆசிரியர் இறந்து 60 ஆண்டுகளுக்குப் பிறகு பொதுவுரிமையில் வருகின்றன (அல்லது, பல ஆசிரியர் படைப்பின் விசயத்தில், கடைசி எஞ்சியிருக்கும் ஆசிரியரின் மரணம் அடுத்த நாட்காட்டி ஆண்டின் தொடக்கத்திலிருந்து கணக்கிடப்படுகிறது.

### வெளியீட்டிலிருந்து 60 ஆண்டுகளுக்குப் பிறகு பொது களத்திற்கு வரும் படைப்புகள்
இந்தப் படைப்புகள் வெளியீட்டுத் தேதியிலிருந்து 60 ஆண்டுகளுக்குப் பிறகு பொதுப் பயன்பாட்டில் வருகின்றன. இது அடுத்த நாட்காட்டி ஆண்டின் தொடக்கத்திலிருந்து கணக்கிடப்படுகிறது:

* அநாமதேயப் படைப்புகள்
* புகைப்படங்கள்
* ஒளிப்பதிவுப் படைப்புகள் (திரைப்படங்கள்/திரைப்படங்கள்) 
* ஒலிப்பதிவுகள்
* அரசுப் பணிகள்
* பெருநிறுவனப் படைப்புகள் அல்லது பன்னாட்டு அமைப்புகளின் படைப்புகள்

#### திரைப்படங்கள்

## மேற்கோள்கள்

### மேலும் காண்க
* பொது களம்

பகுப்பு:பொதுவுடைமை நூல்கள்
நாயக்கன்கொட்டாய்

**நாயக்கன்கொட்டாய்** (*Naickankottai *) என்பது இந்தியாவான்,  தமிழ்நாட்டின், தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு  உட்பட்ட  ஒரு சிற்றூர் ஆகும். இது ஆண்டிஅள்ளி ஊராட்சியால் நிர்வகிக்கப்படுகிறது. 

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  13 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 278 கிலோமீட்டர் தொலைவிலும் உள்ளது.

## நக்சலிசம்
இந்த ஊரும் இதைச் சுற்றியுள்ள கிராமங்களும் ஒரு காலத்தில் நக்சல்பாரி இயக்கத்தினரின் தாக்கம் பெற்றவையாக இருந்தன. இங்கு நக்சலைட்டுகளான பாலன், அப்பு ஆகியோருக்கு அமைக்கப்பட்ட நினைவிடம் உள்ளது.
## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
திருமலை கிருஷ்ணர் சிலை

**திருமலை கிருஷ்ணர் சிலை** (*Tirumala Krishna Idol*) என்பது இந்தியாவில் ஆந்திரப் பிரதேச மாநிலத்தில் உள்ள திருமலை திருப்பதி வெங்கடாசலபதி கோவிலில் உள்ள சிலைகளில் ஒன்றாகும். இந்தக் கோயில் விஷ்ணுவினை வெங்கடாசலபதி என்று வழிபட அர்ப்பணிக்கப்பட்டிருந்தாலும், விஷ்ணுவின் பிற அவதாரங்களான கிருஷ்ணர், இராமரின் சிலைகளும் இக்கோவிலில் உள்ளன. கிருஷ்ணரின் மனைவி ருக்மிணி சிலையும் இந்தக் கோவிலில் உள்ளது.

## விளக்கம்
கிருஷ்ணரின் சிலை ஒரு குழந்தையின் சுறுசுறுப்பான நடன  (நவநீதா நிருத்ய) நிலையில் காணப்படுகிறது. இறைவன் நடனமாடும் நிலையில் காணப்படுகிறார். கிருஷ்ணரின் இடது கையை நடனமாடும் தோற்றத்தில் நீட்டித்தும், இடது கால் பீடத்திலும் உள்ளது. வலது கால் முழங்காலில் வளைந்து பீடத்தில் ஓய்வெடுக்காது காணப்படும். வலது கையில் வெண்ணெய் உள்ளது .

## ருக்மிணி சிலை
ருக்மிணி தேவியின் இடது கையில் தாமரையுடன், வலது கை ஆசீர்வாதம் வழங்கும் நிலையில் உள்ளது. சிலை தாமரைப் பீடத்தில் உள்ளது. சிலை பிரதிஷ்டை செய்யப்பட்ட சரியான தேதி, சிலையின் வரலாறு, கிருஷ்ணர் சிலையுடன் வைக்கப்பட்டதா என்பது போன்ற விவரங்கள் தெரியவில்லை.

## சிலை வரலாறு
சிலை எந்தத் தேதியில் பிரதிட்டை செய்யப்பட்டது என்பது குறித்த சரியான பதிவுகள் எதுவும் இல்லை. ஆனால் கி. பி. 1100-இல் *[[கிருஷ்ண ஜெயந்தி|கிருஷ்ண ஜெயந்தியின்]]* போது நைவேத்யம் (உணவு பிரசாதம்) வழங்கப்பட்டதாக ஆரம்பக்காலப் பதிவுகள் தெரிவிக்கின்றன.

## சேவை
கோவிலின் தினசரி பிரார்த்தனைகளில் சிறீ கிருஷ்ணரின் சிலை முக்கிய கவனத்தைப் பெறவில்லை. சிலைக்குத் தினசரி நைவேத்யம் கூட முக்கிய தெய்வத்திற்கு வழங்கப்படுகிறது. கோவிலில் உள்ள இராமர் சிலைக்கும் இதே நடைமுறை பின்பற்றப்படுகிறது. வருடாந்திரக் கோவில் ஆழ்வார் திருமஞ்சனத்தின் போது (கோயிலைப் புனிதப்படுத்தும் போது) சிலைகள் கர்பக் கிரகத்திலிருந்து (புனிதக் கருவறை) அகற்றப்பட்டு, அந்த இடம் சுத்தம் செய்யப்பட்டு புனிதப் பொருட்களால் பிரதிட்டை செய்யப்பட்ட பிறகு சிலைகள் மீண்டும் வைக்கப்படுகின்றன. போகா சிறீனிவாச சிலைக்குப் பதிலாகக் கிருஷ்ணர் சிலைக்கு ஏகாந்த சேவா செய்யப்படும்போது தனுர்மாசத்தின் போது சிலை கவனத்தை ஈர்க்கிறது.

கிருஷ்ணர் சிலை பல்வேறு சந்தர்ப்பங்களில் கர்பா கிரகத்திற்கு வெளியே நேரடி பிரார்த்தனையில் இடம்பெறுகிறது.

* தெப்போத்ச்சவம்: வருடாந்திர தெப்போத்ச்சவத்தின் போது (தெப்பத் திருவிழா) இரண்டாவது நாள் கிருஷ்ணர், ருக்மிணி சிலைகள் பயன்படுத்தப்படுகிறது. சிலைகள் சுவாமி புஷ்கரிணிக்கு (கோயிலின் வடக்கே உள்ள புனித ஏரி) கொண்டு வரப்பட்டு, பிரார்த்தனைகளுக்காக ஏரியின் நடுவில் உள்ள மண்டபத்திற்குத் தெப்பத்தில் எடுத்துச்செல்லப்படும்.
* வசந்தோற்சவம்: வருடாந்திரத் திருவிழாவின் போது, கிருஷ்ணர்,  ருக்மிணி சிலைகள் மூன்றாவது நாளில் மலையப்பா சுவாமி, தாயார், ராமர் சிலைகளுடன் கோவிலைச் சுற்றியுள்ள நான்கு இரத வீதிகளில் ஊர்வலமாக வசந்த மண்டபத்திற்கு எடுத்துவரப்படும்.
* கிருஷ்ண ஜெயந்தி: சிறப்புப் பிரார்த்தனைகளுக்குப் பிறகு, கிருஷ்ண ஜெயந்தியைக் கொண்டாடும் வகையில் கோயிலைச் சுற்றி ஊர்வலமாகக் கிருஷ்ணர், ருக்மிணி சிலைகள் எடுத்துவரப்படும்.

## மேற்கோள்கள்

பகுப்பு:திருப்பதி வெங்கடாசலபதி கோயில்
மாகேசு

**மாகேசு** (*Mahesh, Serampore*) என்பது இந்திய மாநிலமான மேற்கு வங்காளத்தின் ஹூக்ளி மாவட்டத்தின் சேராம்பூரில் உள்ள ஒரு சுற்றுப்புறமாகும். இது கொல்கத்தா பெருநகர மேம்பாட்டு ஆணையத்தின் (கே. எம். டி. ஏ) ஒரு பகுதியாகும்.

இது 14ஆம் நூற்றாண்டின் புரி, ஜெகநாதர் கோவிலின் தளமாகும். மேலும் 1397ஆம் ஆண்டில் முதன்முதலில் மகேசில் இரதயாத்திரை நடைபெற்றது. இது இந்தியாவின் இரண்டாவது பழமையான கோவிலாகும்.

## மேலும் காண்க
* சிறீராம்பூர் நகரம்

## மேற்கோள்கள்

பகுப்பு:ஹூக்லி மாவட்டம்
தேசிய நெடுஞ்சாலை 116 (இந்தியா)

**தேசிய நெடுஞ்சாலை 116** (**தே. நெ. 116**)(*National Highway 116 (India)*) என்பது இந்தியாவின் மேற்கு வங்காள மாநிலத்தில் உள்ள ஒரு தேசிய நெடுஞ்சாலையாகும். இது கிழக்கு மிட்னாபூர் மாவட்டத்தில் உள்ள கோலாகாட்டினை ஹல்டியாவுடன் இணைக்கிறது. தேசிய நெடுஞ்சாலை 116-ன் மொத்த நீளம் 51 கிமீ (32 மைல்) ஆகும். தேசிய நெடுஞ்சாலை 116 என்பது தேசிய நெடுஞ்சாலை 16-இன் ஒரு துணைச்சாலையாகும். இந்தத் தேசிய நெடுஞ்சாலையின் முதன்மை நோக்கம் ஹல்டியா துறைமுகத்திற்கு இணைப்பை வழங்குவதாகும். இதன் பழைய எண் தேசிய நெடுஞ்சாலை 41 என்பதாகும்.

## வழித்தடம்
வலது|thumb|219x219px|இந்தியாவின் தேசிய நெடுஞ்சாலைகளின் திட்ட வரைபடம்
தேசிய நெடுஞ்சாலை 116 கோலாகாட், மெச்சேடா, நந்தகுமார், ஹல்டியா துறைமுகங்களை இணைக்கிறது.

## சந்திப்புகள்

:  கோலாகாட் அருகே  முனையம்
:  நந்தகுமார் அருகே என். எச். 116ஆ

## சுங்கச்சாவடி
சோனாபேட்டியாவில் இந்த நெடுஞ்சாலையில் சுங்கச்சாவடி ஒன்று உள்ளது.

## மேலும் காண்க

* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் என். எச். 116
* http://www.mapsofindia.com/driving-directions-maps/nh41-driving-directions-map.htmlதேசிய நெடுஞ்சாலை 41 இன் பாதை வரைபடம்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 116ஆ (இந்தியா)

**தேசிய நெடுஞ்சாலை 116ஆ** (*National Highway 116B (India)*)(தே. நெ. 116ஆ) என்பது மேற்கு வங்காளம் கிழக்கு மிட்னாபூர் மாவட்டம் நந்தகுமாரில்  தொடங்கி (தே. நெ. 116 சந்திப்பு) ஒடிசா பாலசோர் மாவட்டத்தில் சந்தனேசுவரில் முடிவடைகிறது. இந்த நெடுஞ்சாலை  கி.மீ. (57 மைல்) நீளம் கொண்டது. இந்த சாலை கான்டாய், திகா வழியாக செல்கிறது. 

## மேலும் காண்க
* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்
* http://www.mapsofindia.com/maps/india/national-highway.htm இந்தியாவின் தேசிய நெடுஞ்சாலை நெட்வொர்க் வரைபடம்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 116அ (இந்தியா)

**தேசிய நெடுஞ்சாலை 116அ**, (*National Highway 116A (India)*) பொதுவாக தே. நெ. 116அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 16-ன் இரண்டாம் நிலை பாதையாகும். தேசிய நெடுஞ்சாலை 116அ இந்தியாவின் மேற்கு வங்காள மாநிலத்தில் செல்கிறது.

## வழித்தடம்
மேற்கு வங்காள மாநிலத்தில் உள்ள பன்ஸ்குரா (மெக்கோகிராம்), தசுபூர், பண்டார், கௌர்காட்டி, அரம்பாக், உசலான், செஹாரா பஜார், பர்தமான், கர்ஜானா, ராம்பூர், மங்கள்கோட், கர்கிராம், நகர், ஷெர்பூர் பஞ்ச்கிராம்,  மோரேக்ராம் ஆகிய பகுதிகளைத் தேசிய நெடுஞ்சாலை 116அ இணைக்கிறது.

## சந்திப்புகள்

:  காரக்பூர் அருகே  முனையம்
:  பர்தமான் அருகே 
:  மோரேகிராம் அருகே  முனையம்

## மேலும் காண்க
* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் என். எச். 116ஏ

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 216அ (இந்தியா)

**தேசிய நெடுஞ்சாலை 216அ** (*National Highway 216A (India)*) என்பது தே. நெ. 216அ என்றும் அழைக்கப்படுகிறது. இது இந்திய மாநிலமான ஆந்திராவில் உள்ள ஒரு தேசிய நெடுஞ்சாலை ஆகும். இது ராஜமன்றியில் தொடங்கி, ராவுலபாலம், தணுக்கு, தடேப்பள்ளிகுடேம் வழியாகச் சென்று ஏலூரில் முடிவடைகிறது.

ராஜமன்றி நகரில் திவாஞ்செருவு, லாலச்செருவு, மொரம்புடி, வேமகிரி, கடியாபுலங்கா, ஜொன்னடா சந்திப்புகளில் தேசிய நெடுஞ்சாலை ஆணையம் மேம்பாலங்களைக் கட்டி வருகிறது. தணுக்கு நகரில் உள்ள உந்திரஜாவரம் சந்திப்பில் உள்ள மேம்பாலமும் போக்குவரத்தை எளிதாக்கும் வகையில் திட்டமிடப்பட்டுள்ளது.'''

தே. நெ. 216அ என்பது தேசிய நெடுஞ்சாலை 16-இன் ஒரு உந்துவண்டி சாலையாகும்.

## பாதையின் நீளம்
இந்த நெடுஞ்சாலையின் மொத்த பாதை நீளம் 120.7 கிலோமீட்டர்கள் (75 மைல்) ஆகும்.

## சந்திப்புகள்
எலூருக்கு அருகிலுள்ள கோண்டுகோலானுவில் (பீமடோலெ) தே. நெ. 16 உடன் முனையம்.

ராஜமஹேந்திரவரத்தில் தே. நெ. 16 உடன் முனையம்.

## மேலும் காண்க

** தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் NH 216A

பகுப்பு:இந்திய தேசிய நெடுஞ்சாலைகள்
ஈரயோடின் ஆறாக்சைடு

**ஈரயோடின் ஆறாக்சைடு** (*Diiodine hexaoxide*) என்பது I2O6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டை அயோடின் எக்சா ஆக்சைடு என்ற பெயராலும் இச்சேர்மம் அறியப்படுகிறது.  அயோடினும் ஆக்சிசனும் சேர்ந்து ஈரயோடின் ஆறாக்சைடு உருவாகிறது. அயோடின் ஆக்சைடுகளின் வகுப்பைச் சேர்ந்த இச்சேர்மம், அயோடின்(V) மற்றும் அயோடின்(VII) ஆக்சிசனேற்ற  நிலைகளைக் கொண்ட ஒரு கலப்பு ஆக்சைடு ஆகும்.

## தயாரிப்பு
கந்தக அமிலத்திலுள்ள அயோடிக் அமிலத்துடன் பெர் அயோடிக் அமிலத்தைச் சேர்த்து வினைபுரியச் செய்தால் ஈரயோடின் ஆறாக்சைடு உருவாகும்.

: HIO3 + H5IO6 -> I2O6 + 3H2O  

வெற்றிடத்தில் உள்ள மெட்டா-பெர் அயோடிக்  அமிலத்தின் வெப்பச் சிதைவும் ஈரயோடின் ஆறாக்சைடு  உருவாவதற்கு வழிவகுக்கிறது.

## வேதிப் பண்புகள்
100 பாகை செல்சியசு வெப்பநிலைக்குக் கீழே, ஈரப்பதம் இல்லாத நிலையில், ஈரயோடின் ஆறாக்சைடு சேர்மத்தை நிலையாகச் சேமிக்க முடியும். தண்ணீரில் கரைக்கும்போது, ​​அயோடின் மற்றும் பெர் அயோடிக் அமிலத்தை உருவாக்குவதற்கு ஒரு வெப்ப உமிழ்வினை நிகழ்கிறது. 150 °செல்சியசு வெப்பநிலைக்கு மேல் சூடாக்கும்போது, ​​இது ஈரயோடின்  ஐந்தாக்சைடாக  சிதைவதைக் காணலாம்:

:2 I2O6 -> 2 I2O5 + O2

அயோடின் அணுக்களின் வெவ்வேறு ஆக்சிசனேற்ற எண்களுக்குக் காரணமாகக் கூறப்படும் இச்சேர்மம் டயாகாந்தப்பண்பு கொண்டதாகும். கட்டமைப்பு ரீதியாக, இச்சேர்மம் அயோடைல் பெர் அயோடேட்டு ஆகும். அயோடின்(V,VII) ஆக்சைடின் தோராயமாக IO2+IO4−. எனக் கருதப்படுகிறது.  ஒரு திடப்பொருளாக, *P*1  (இடக்குழு எண். 2) என்ற இடக்குழுவில் அணிக்கோவை மாறிலிகள் a = 500.6 பைக்கோமீட்டர், b = 674.1 பைக்கோமீட்டர், c = 679.5 பைக்கோமீட்டர், α = 97.1°, β = 96.43°, γ =105.36°  என்ற அளவுருக்களுடன் ஓர் அலகு செல்லுக்கு ஒரு வாய்ப்பாட்டு அலகுடன் இச்சேர்மம் படிகமாகிறது.

## மேலும் காண்க
* ஈரயோடின் நான்காக்சைடு
* அயோடின் ஐந்தாக்சைடு
* அயோடின் ஆக்சைடு

## மேற்கோள்கள்

* David R. Lide (Hrsg.): *CRC Handbook of Chemistry and Physics 96. Auflage. CRC Press / Taylor and Francis, Boca Raton FL, Properties of the Elements and Inorganic Compounds, S. 4-67.*
* 

பகுப்பு:அயோடின் சேர்மங்கள்
தேசிய நெடுஞ்சாலை 216 (இந்தியா)

**தேசிய நெடுஞ்சாலை 216** (தே. நெ. 216) (முன்பு தே. நெ. 214, தே. நெ. 215) என்பது இந்திய மாநிலமான ஆந்திராவில் உள்ள ஒரு தேசிய நெடுஞ்சாலை ஆகும். பழைய தேசிய நெடுஞ்சாலைகள் 214-ம் 214அவும் இணைக்கப்பட்டு தேசிய நெடுஞ்சாலை 216 என மறுபெயரிடப்பட்டன. இது கத்திப்பூடியில் தேசிய நெடுஞ்சாலை 16-ன் சந்திப்பிலிருந்து தொடங்கி காக்கிநாடா, அமலாபுரம், திகமர்ரு (பாலகோல்லு) நரசாபுரம், மச்சிலிப்பட்டணம், ரேப்பல்லே, செருகுப்பள்ளி, பாபட்லா, சிராலா வழியாகச் சென்று மீண்டும் தேசிய நெடுஞ்சாலை 16ஐ ஒங்கோலில் இணைக்கிறது. விசாகப்பட்டினம்-காக்கிநாடா பெட்ரோ ரசாயன வழித்தடம், நெடுஞ்சாலையில் முன்மொழியப்பட்ட திட்டமாகும்.

## வழித்தடம்
இந்த நெடுஞ்சாலையின் மொத்த நீளம் 391.3 கிலோமீட்டர்கள் ஆகும்./ இது ஆந்திராவின் காக்கிநாடா, கோணசீமா, கிழக்கு கோதாவரி, மேற்கு கோதாவரி. கிருஷ்ணா, பாபட்லா, பிரகாசம் மாவட்டங்கள் வழியாகச் செல்கிறது.

தேசிய நெடுஞ்சாலை 216, தேசிய நெடுஞ்சாலை 16-லிருந்து கத்திப்பூடி கிராமத்தில் தொடங்கி, கொல்லப்பிரோலு, பிதாபுரம், காக்கிநாடா, யானம், மம்மிதிவாரம், அமலாபுரம், ராஜோல், திகமர்ரு (பாலகோல்லு) , நரசாபுரம், பெடானா, மச்சிலிப்பட்ணம், ரேப்பல்லே, செருகுப்பள்ளி, பாபட்லா, சிராலா போன்ற நகரங்கள் வழியாகச் சென்று, ஓங்கோலில் உள்ள தேசிய நெடுஞ்சாலை16-உடன் இணைக்கிறது.

## மேலும் காண்க

* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 316 (இந்தியா)

**தேசிய நெடுஞ்சாலை 316** (*National Highway 316 (India)*)(தே. நெ. 316) இந்தியாவின் தேசிய நெடுஞ்சாலை ஆகும். இது ஒடிசாவில் புவனேசுவரத்தினை புரி-சத்பதாவுடன் இணைக்கிறது. இதனுடைய பழைய எண் 203ம் 203அ-வும் ஆகும். இந்தத் தேசிய நெடுஞ்சாலையின் வழித்தடம் 152.77 கி.மீ. நீளம் கொண்டதாகும்.

## மேலும் காண்க

* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 316அ (இந்தியா)

**தேசிய நெடுஞ்சாலை 316அ** (*National Highway 316A (India)*), பொதுவாக தே. நெ. 316அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 16-இன் துணைச்சாலையாகும். தேசிய நெடுஞ்சாலை 316அ இந்தியாவின் ஒடிசா, மேற்கு வங்காளம் மாநிலங்கள் வழியாகச் செல்கிறது.

## வழித்தடம்

; ஒடிசா

கொனார்க், இரத்தன்பூர், சதபயா, தம்ரா, பாசுதேவ்பூர், தலபாடா, சண்டிபூர், சந்தனேசுவர்-மேற்கு வங்காள எல்லை.

தேசிய நெடுஞ்சாலை 16 (பத்ராக்கிலிருந்து சந்தபாலி வரை) புதிய இணைப்பு

; மேற்கு வங்காளம்

ஒடிசா எல்லை-திகா

## சந்திப்புகள்

:  கொனார்க் அருகே முனையம் 
:  திகா அருகே முனையம் 

## மேலும் காண்க

* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்

பகுப்பு:இந்திய தேசிய நெடுஞ்சாலைகள்
விவேகானந்தபுரம்

**விவேகானந்தபுரம்** என்பது இந்தியா தமிழ்நாடு மாநிலத்தின் கன்னியாகுமரி மாவட்டத்திலுள்ள அகத்தீஸ்வரம் வட்டத்தின் ஒரு புறநகர்ப் பகுதியாகும். நூறு ஏக்கர் பரப்பளவில் அமைந்துள்ள இந்த பகுதியானது, கன்னியாகுமரியிலுள்ள விவேகானந்தர் நினைவு மண்டபத்தைப் பராமரித்து வரும் விவேகானந்த கேந்திரத்தின் தலைமையிடம் அமைந்துள்ள இடமாகும்.
## அமைவிடம்
கடல் மட்டத்திலிருந்து சுமார் 44.13 மீ. உயரத்தில், () என்ற புவியியல் ஆள்கூறுகள் கொண்டு விவேகானந்தபுரம் அமையப் பெற்றுள்ளது.

## சமயம்
### கோயில்கள்
இங்குள்ள விவேகானந்த கேந்திர வளாகத்தில் சுமார் ரூ.25 கோடி செலவில் பாரத மாதா கோயில் கட்டப்பட்டுள்ளது. இந்த பாரத மாதா கோயிலில் நிறுவப்பட்டுள்ள சிவன் சிலை சுமார் 12 அடி உயரம் கொண்டும், அச்சிலை அமைந்துள்ள பீடம் சுமார் 20 அடி உயரத்திலும் காணப்படுகின்றன. மேலும், சக்கர தீர்த்த காசிவிசுவநாதர் கோயில் என்ற சிவன் கோயில் ஒன்றும் விவேகானந்தபுரத்தில் அமைந்துள்ளது.
## மேற்கோள்கள்

பகுப்பு:கன்னியாகுமரி மாவட்டத்திலுள்ள ஊர்களும் நகரங்களும்
துறையூர் பிரசன்ன வெங்கடாசலபதி கோயில்

**பிரசன்ன வெங்கடாசலபதி கோயில்** (*Prasanna Venkatachalapathi Temple, Thuraiyur*) என்பது இந்தியா தமிழ்நாடு மாநிலத்தின் திருச்சிராப்பள்ளி மாவட்டத்தில் துறையூர் வட்டத்தின் சொரத்தூர் பகுதிக்கு உட்பட்ட பெருமாள்மலை அடிவாரம் என்ற புறநகர்ப் பகுதியில் சிறு குன்றின் மீது அமையப் பெற்றுள்ள ஒரு பெருமாள் கோயில் ஆகும்.
## அமைவிடம்
கடல் மட்டத்திலிருந்து சுமார் 432.26 மீ. உயரத்தில், () என்ற புவியியல் ஆள்கூறுகள் கொண்டு துறையூரில் இக்கோயில் அமைந்துள்ளது.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள பெருமாள் கோயில்கள்
படியாக்க நீக்கம்

நோயெதிர்ப்பியலில் **படியாக்க நீக்கம்** (*Clonal Deletion*) என்பது தன்னுடல் தாக்கும் திறனுள்ள "டி" மற்றும் "பி" வெள்ளையணுக்களை நோய் எதிர்ப்பு அமைப்பு தொகுதியிலிருந்து அகற்றும் செயல்முறையாகும். இம்முறையானது, நம் உடலுக்குச் சொந்தமான செல்களை நோயெதிர்ப்பு உயிரணுக்கள் அடையாளம் கண்டு அழிப்பதைத் தடுக்க உதவுகிறது. இம் முறையை "எதிர்முறை தேர்வு" (negative selection) எனலாம். இப் படியெடுப்பு நீக்கம், உடலின் மையப் பொறுதியில் (சகிப்புத்தன்மையில்) முக்கியப் பங்காற்றுகிறது. படியெடுப்பு நீக்கம், தன்னுடல் தாக்குநோயிலிருந்து பாதுகாக்க உதவுகிறது. நோய் எதிர்ப்புச் சகிப்புத்தன்மையின்போது ஓம்புயிரியால் பயன்படுத்தப்படும் பல முறைகளில் படியெடுப்பு நீக்கமும் ஒன்றாகும்.

## மேற்கோள்கள்

பகுப்பு:நோயெதிர்ப்பியல்
படியாக்க வலுவிழப்பு

நோயெதிர்ப்பியலில் **படியாக்க வலுவிழப்பு** (*clonal anergy*) என்பது ஓம்புயிரியானது நோய்க்கிருமிகளையும், வெளிப் பொருட்களையும் எதிர்கொள்ளும்போது உடலின் நோயெதிர்ப்பு அமைப்பின் தற்காப்பு வழிமுறைகளிலிருந்து எதிர்வினை இல்லாததைக் குறிப்பிடுகிறது. இந்நிகழ்வு, புறப் பொறுதியை (peripheral tolerance) நேரடியாகத் தூண்டுவதாக உள்ளது. படியாக்க வலுவிழப்பின்போது வெள்ளையணுக்கள் ஒரு குறிப்பிட்ட எதிர்ப்பான்களுக்கு, பொதுவாகத் தன்னெதிர்ப்பு எதிர்ப்பான்களுக்கு (autoantigens), எதிராக ஓர் எதிர்வினையாற்றாததைக் குறிக்கிறது. படியாக்க வலுவிழப்பானது படியாக்க நீக்கம், நோயெதிர்ப்பு ஒழுங்குமுறை போன்று நோயெதிர்ப்பு மண்டலப் பொறுதியின் அடிப்படைச் செயல்முறைகளில் ஒன்றாகும். இத்தகு செயல்முறைகள், கூட்டாக  நோயெதிர்ப்பு மண்டலத்தின் மிகைவினைகளால் ஏற்படக்கூடிய தன்னழிவு நிகழ்வுகளைத் தடுக்கின்றன. 

## மேற்கோள்கள்

பகுப்பு:நோயெதிர்ப்பியல்
மந்தர்மணி

**மந்தர்மணி** (*Mandarmani*) என்பது இந்தியாவின் மேற்கு வங்காள மாநிலத்தில் உள்ள ஒரு கடலோரக் கிராமமாகும். இது வங்காள விரிகுடாவில் வடக்கு முனையில் கிழக்கு மிட்னாபூர் மாவட்டத்தில் அமைந்துள்ளது. இது மேற்கு வங்காளத்தின் மிகப்பெரிய கடலோர ஓய்விடங்களில் ஒன்றாகும். இப்பகுதி வேகமாக வளர்ந்து வருகிறது.

## புவியியல்

### அமைவிடம்
இது கொல்கத்தா-திகா பாதையில் கொல்கத்தா வானூர்தி நிலையத்திலிருந்து கிட்டத்தட்ட 172 கி. மீ, தொலைவில் உள்ளது. &nbsp;சுமார் 13 கி. மீ. நீளமுள்ள கடற்கரையைச் சுற்றி ஊர்ந்து செல்லும் சிவப்பு நண்டுகள் மந்தர்மணியின் சிறப்பு ஈர்ப்பாகும். இது இந்தியாவின் மிக நீளமான வாகனம் செலுத்தக்கூடிய கடற்கரை ஆகும். இது கான்டாய் துணைப்பிரிவு பகுதியின் கீழ் அமைந்துள்ளது.

புவியியல் ரீதியாக, தீகாவின் அருகிலுள்ள சுற்றுலா கடற்கரையை விட இந்தப் பகுதி ஒப்பீட்டளவில் குறைந்த அலைகளைக் கொண்டுள்ளது. இருப்பினும், இந்தக் கடற்கரை பல பகுதிகளில் குறிப்பாக தாதன்பத்ரபாரைச் சுற்றியுள்ள புதிய குன்றுகள் உருவாகியுள்ளன.

## சொற்பிறப்பியல்
ஆரம்பத்தில், இதன் கண்டுபிடிப்புக்குப் பிறகு, இந்தக் கடற்கரைக்கு மந்தர்போனி என்றும் மதர் மணி என்றும் பெயரிடப்பட்டது. ஆனால் காலப்போக்கில் இது மந்தர்மணி என்று அறியப்படுகிறது.

## போக்குவரத்து
மந்தர்மணியை சாலை வழியாகச் சென்றடைய முடியும். இருப்பினும் உள்ளூர் காவல்துறையினர் தற்போது தனியார் வாகனங்களைக் கடற்கரையின் குறுக்கே ஓட்டுவதைக் கட்டுப்படுத்துகின்றனர். சுற்றுலாப் பயணிகள் தங்கியிருக்கும் இடங்களை அடைய உணவகங்கள் பின்புறத்தில் முறையான சாலை அமைக்கப்பட்டுள்ளது.

### தொடர்ந்து
அருகிலுள்ள தொடருந்து நிலையம் கான்டாயும் (17 கிமீ) ஆசாபூர்ணா தேவி தொடருந்து நிலையமும் ஆகும். இவை கொல்கத்தா வானூர்தி நிலையத்திற்கு அருகில் உள்ளவை ஆகும். ஒவ்வொரு அரை மணி நேரத்திற்கும் காலை 7 மணி முதல் மாலை 6 மணி வரை பல பேருந்துகள் இங்கிருந்து இயக்கப்படுகின்றன.

### வாகம் மூலம்
கொல்கத்தாவிலிருந்து வித்யாசாகர் சேது வழியாகச் சென்ற பிறகு, மும்பை கோனா விரைவுச்சாலை  சாலையில் பயணிக்கலாம். மொத்தப் பயணத்தினையும் கொல்கத்தாவிலிருந்து கோலாகாட், நந்தகுமார் வழியாகச் சுமார் 3.5-4 மணிநேரப் பயணத்தில் அடையலாம். நந்தகுமாரிலிருந்து கோண்டை நோக்கி வலதுபுறம் ஒரு திருப்பம் உள்ளது. கொல்கத்தா-திகா நெடுஞ்சாலையில் சாவ்ல்கோலா என்ற இடத்தில் நிறுத்தம் உள்ளது. இங்கு இடது பக்கக் கிராம சாலையில் பயணித்து சாலை முடிவில் உள்ள மந்தர்மணி என்ற கடலோரக் கிராமத்தினை அடையலாம்.

இந்த வழித்தடத்தில் துலாகோரியிலும் சோனாபேட்டியிலும் சுங்கச்சாவடிகள் உள்ளன.

## செயல்பாடுகள்
அதிகாலையிலிருந்து பிற்பகல் வரை கடலை ரசிக்க சுற்றுலாப் பயணிகளுக்கு இந்த கடற்கரை முதன்மையான ஈர்ப்பாகும். பிற்பகல் 3 மணி முதல், கடற்கரை இரண்டு சக்கரவாகனம், ரோப்வே போன்றவற்றைப் பயன்படுத்து அருகிலுள்ள விடுமுறை ஓய்வில்லங்களுக்கு மக்கள் செல்கின்றனர். குண்டுகள், கையால் செய்யப்பட்ட நகைகள், கைவினைப் பொருட்களை விற்கும் உள்ளூர் கடைகள் உள்ளன. ஒரு சில உள்ளூர்வாசிகள் சூரிய மறைவின் போது மோகனாவை (கழிமுகம்) நோக்கி பயணிக்க குழுக்களை அழைத்துச் செல்கின்றனர்.

## படங்கள்

படிமம்:Mandarmani,_East_Midnapur,_West_Bengal.jpg|மந்தர்மணி கடற்கரை
படிமம்:Mandarmani_sea.jpg|மந்தர்மணி கடற்கரை
படிமம்:Mandarmani_Ghat_-_Dadanpatrabarh_-_East_Midnapore_2015-05-02_8999.JPG|மந்தர்மணி கடற்கரை
படிமம்:Mesmerising_Mandaramani.jpg|மந்தர்மணி கடற்கரை
படிமம்:Mandarmani_Beach_Sunset.jpg|மந்தர்மணி கடற்கரையில் சூரியன் மறையும் காட்சி


## மேற்கோள்கள்

## வெளி இணைப்புகள்

* 
* மிட்பூர்.மிட்னாபூரின் மரபு
* மந்தர்மணி பற்றி

பகுப்பு:Coordinates on Wikidata
பகுப்பு:கிழக்கு மிட்னாபூர் மாவட்டம்
தேசிய நெடுஞ்சாலை 516 (இந்தியா)

**தேசிய நெடுஞ்சாலை 516** (*National Highway 516 (India)*)(தே. நெ. 516) என்பது இந்தியா  நரேந்திரபூரை ஒடிசாவின் கோபால்பூருடன் இணைக்கும் இந்தியா தேசிய நெடுஞ்சாலை ஆகும். சத்ராபூர் அருகே தேசிய நெடுஞ்சாலை 16 உடன்  சந்திப்பிலிருந்து தொடங்கும் இந்த நெடுஞ்சாலை கோபால்பூரில் முடிவுறுகிறது. இந்த நெடுஞ்சாலையின் மொத்த நீளம் 5.92 கி.மீ. ஆகும்.

## வழித்தடம்
நரேந்திரபூர்-கர்பள்ளி-கோபால்பூர்

## மேலும் காண்க

* தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் என். எச். 516
* ஒரிசாவில் உள்ள தேசிய நெடுஞ்சாலைகள்

பகுப்பு:இந்திய தேசிய நெடுஞ்சாலைகள்
அ. மா. பரமசிவம்

**அ. மா. பரமசிவம்** (*A. M. Paramasivan*)(4 ஆகத்து 1945-23 மார்ச்சு 2015) என்பவர் இந்திய அரசியல்வாதியும் தமிழக முன்னாள் அமைச்சரும் ஆவார், இவர் 1977ஆம் ஆண்டு முதல் மேலூர் சட்டமன்ற உறுப்பினராகவும், 1991 முதல் 1996 வரை சோழவந்தான் சட்டமன்ற உறுப்பினராகவும் பணியாற்றினார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். மதுரை மாவட்டம் நெல்லியேந்தலைச் சார்ந்த பரமசிவம், மதுரை அமெரிக்கன் கல்லூரியில் இளங்கலை பட்டம் பெற்றார். விவசாயம் இவரது தொழிலாகும்.

## இறப்பு
மதுரை அண்ணாநகரில் வாழ்ந்துவந்த இவர் நீண்ட நாட்களாக உடல் நலக்குறைவால் பாதிக்கபட்டு இருந்தார். இந்நிலையில் சென்னையில் உள்ள தனியார் மருத்துவமனையில் அனுமதிக்கப்பட்ட நிலையில் 2015 மார்ச் 23 அன்று இறந்தார்.

## மேற்கோள்கள்

பகுப்பு:1945 பிறப்புகள்
பகுப்பு:2015 இறப்புகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:மதுரை மாவட்ட அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
சங்கர்பூர்

**சங்கர்பூர்** (*Shankarpur*) என்பது இந்தியாவின் மேற்கு வங்காளத்தில் திகாவிற்குக் கிழக்கே 14 கி. மீ தொலைவில் அமைந்துள்ள ஒரு கடற்கரை கிராமமாகும். இது வழக்கமான மீன்பிடித் தளமாகவும் உள்ளது. சங்கர்பூரில் பல கோயில்கள் உள்ளன.

## புவியியல்

### அமைவிடம்
மேற்கு வங்காள மாநிலத்தின் கிழக்கு மிட்னாபூர் மாவட்டத்தில் அமைந்துள்ள சங்கர்பூர், திகா-கோன்டாய் சாலையில் உள்ள ஒரு கடற்கரை இடமாகும். இது ஒரு சுற்றுலாத் தலமாக வேகமாகப் பிரபலமடைந்து வருகிறது. இது தலைநகரான கொல்கத்தாவிலிருந்து சுமார் 185 கி. மீ. தொலைவிலும், புகழ்பெற்ற கடற்கரை நகரமான திகாவிலிருந்து சுமார் 14 கி. மீ தொலைவிலும் உள்ளது.

## போக்குவரத்து

### பேருந்து சேவைகள்
கொல்கத்தாவின் தர்மதலா பேருந்து நிலையத்திலிருந்தும் மேற்கு வங்காளத்தின் பல பகுதிகளிலிருந்தும் திகாவுக்கு அடிக்கடி பேருந்துச் சேவை உள்ளது. கொல்கத்தாவிலிருந்து கிட்டத்தட்ட 5 மணி நேர பயணத்தில் திகாவினை அடையலாம். மேற்கு வங்காளத்தின் மிட்னாபூர், பாங்குரா, ஆசான்சோல், வர்த்தமான், ஹவுரா போன்ற நகரங்களிலிருந்தும், ஒரிசாவின் பாலேஸ்வர் வழியாகவும் பேருந்துச் சேவை உள்ளது. சங்கர்பூரின் அருகிலுள்ள பேருந்து நிறுத்தங்கள் "14 மைல்" அல்லது "இராம்நகர்" ஆகும். இந்த இரண்டு இடங்களிலிருந்தும் வாகனச் சேவை உள்ளது.

### தொடருந்து சேவைகள்

* 2857 தாம்ரலிப்தா விரைவு வண்டி, **ஹவுரா** நேரம் காலை 6:40 திகா கொடி நிலையம் காலை 10 
* 8001 கந்தாரி விரைவு வண்டி **ஹவுரா** நேரம் காலை 7:50; திகா கொடி நிலையம் 12 மணி
* 5722 பகாரியா விரைவு வண்டி **ஹவுரா** நேரம் மதியம் 2:15; திகா கொடி நிலையம் மாலை 5:50
* 12847 துரந்தோ விரைவு வண்டி **ஹவுரா** காலை 11:15; திகா கொடி நிலையம் பிற்பகல் 2:15 மணி

## படங்கள்

படிமம்:Beach_Walk_-_Sankarpur_Beach_-_East_Midnapore_2015-05-02_9222.JPG
படிமம்:Shankarpur_sea_beach_22.jpg
படிமம்:Shankarpur_Sea_beach_in_West_Bengal_16.jpg


## மேற்கோள்கள்

## வெளி இணைப்புகள்

* 
* 
பகுப்பு:Coordinates on Wikidata
பகுப்பு:கிழக்கு மிட்னாபூர் மாவட்டம்
வெள்ளாங்குளம்

**வெள்ளாங்குளம்** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மாந்தை மேற்கு பிரதேச செயலாளர் பிரிவில் அமைந்துள்ளது. இது மன்னார் நகருக்கு வடகிழக்கே சுமார் 50 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
தேசிய நெடுஞ்சாலை 516அ (இந்தியா)

**தேசிய நெடுஞ்சாலை 516அ**, (*National Highway 516A (India)*) பொதுவாக தே. நெ. 516அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 16-ன் ஒரு துணைச்சாலையாகும். தேசிய நெடுஞ்சாலை 516அ இந்தியாவின் ஒடிசா மாநிலத்தின் வழியாகச் செல்கிறது.

## வழித்தடம்
தேசிய நெடுஞ்சாலை 516அ கோபால்பூர் துறைமுகத்தை சத்பதாவுடன் இணைக்கிறது.

## சந்திப்புகள்

:  கோபால்பூர் துறைமுகத்திற்கு அருகில் முனையம்
:  சத்படா அருகே  முனையம்

## மேலும் காண்க

** தேசிய நெடுஞ்சாலை மேம்பாட்டுத் திட்டம்

## மேற்கோள்கள்

## வெளி இணைப்புகள்

* திறந்தவெளி தெரு வரைபடத்தில் தே. நெ. 516அ

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 516ஈ (இந்தியா)

**தேசிய நெடுஞ்சாலை 516ஈ** (*National Highway 516D (India)*),  பொதுவாக தே. நெ. 516ஈ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 16-ன் ஒரு துணைச்சாலையாகும். தே. நெ. 516ஈ இந்தியாவின் ஆந்திரப் பிரதேச மாநிலத்தின் வழியாகச் செல்கிறது.

## வழித்தடம்
தேவரபள்ளி புறவழிச்சாலை, கொல்லாட்குடேம், கோபாலபுரம், ஜகநாதபுரம், அச்சுதபுரம், கொய்யல்குடெம், பய்யாநகுடேம், சீதம்பேட்டை, நரசன்னபாலம், ஜங்கரெட்டிகுடம், வேகாவரம், தடுவை, தர்பாகுடெம், ஜீலுகுமில்லி

## சந்திப்பு
:  தேவரபள்ளி அருகே  முனையம்

## மேலும் காண்க
* தேசிய நெடுஞ்சாலை வளர்ச்சி திட்டம் (இந்தியா)

## மேற்கோள்கள்

## வெளி இணைப்புகள்
* OpenStreetMap இல் NH 516D

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 516உ (இந்தியா)

**தேசிய நெடுஞ்சாலை 516உ** (*National Highway 516E (India)*), பொதுவாக **தே. நெ. 516உ** என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 16-ன் ஒரு துணைச்சாலையாகும். தேசிய நெடுஞ்சாலை 516உ இந்தியாவின் ஆந்திரப் பிரதேச மாநிலத்தின் வழியாகச் செல்கிறது.

## வழித்தடம்
ராஜமன்றி, இரம்பச்சோடவரத்திற்கு தெற்கே மாநில நெடுஞ்சாலை 38/41 உடன் சந்திப்பு, கொய்யூர், சிந்தப்பள்ளி, அட்டடீகலா லம்பாசிங்கி, வஞ்சாரி, பதேரு, அரக்கு, போவடாரா, தடிப்புடி, விஜயநகரம்.

## சந்திப்புகள்
:  ராஜமன்றியில் முனையம்
:  விஜயநகரம் அருகே  முனையம் 

## மேலும் காண்க
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* OpenStreetMap இல் தே. நெ. 516உ

பகுப்பு:இந்திய தேசிய நெடுஞ்சாலைகள்
விழுங்கற்பதமி

**விழுங்கற்பதமிகள்** (*Opsonins*) என்பவை பொருட்கள் அல்லது உயிரணுக்களுடன் பிணைந்து, இவற்றை  கழிவுண்ணல் (phagocytosis) மூலம் அகற்ற கழிவுண்ணிளைத் (phagocytes) தூண்டும் புற உயிரணுப் புரதங்களைக் (எ. கா. எதிர்ப்பான்கள்) குறிக்கும். உடலில் பல்வேறு வகையான இலக்குகளைக் கழிவுண்ணல் மூலம் அகற்ற விழுங்கற்பதமிகள் குறியீடுகளாகப் பயன்படுகின்றன. இவற்றில் பாக்டீரியா போன்ற நோய்க்கிருமிகள், புற்றுநோய் செல்கள், வயதான செல்கள், இறந்த அல்லது இறக்கும் நிலையிலுள்ள செல்கள், அதிகப்படியான நரம்பிணைப்புகள், அல்லது தரசப்புரதப் படிமானம் போன்ற புரதத் தொகுப்புகள் அடங்கும். இவ்வாறு நோய்க்கிருமிகள், இறந்த, இறக்கும் தருவாயிலுள்ள, நோயுற்ற செல்களைத் துப்புரவு செய்ய விழுங்கற்பதமிகள் உதவுகின்றன.

## மேற்கோள்கள்

பகுப்பு:நோயெதிர்ப்பியல்
பந்தேயிரா அருவி

**பந்தேயிரா அருவி** (*Bandeira Waterfall*) என்பது கிழக்குத் திமோரின் எர்மெரா நகராட்சியில் உள்ள ஓர் உயரமான அருவி ஆகும். இது லோஸ் ஆற்றின் ஒரு சிறிய துணை ஆற்றின் ஒரு பகுதியாகும்.

## புவியியல் அமைப்பு
பந்தேயிரா அருவி எர்மெரா நகராட்சியில் அட்சேப் அருகே லெட்டெஃபோஹோ (டி) -அட்சேபே சாலையின் கிழக்கே அமைந்துள்ளது. கிழக்குத் திமோரின் மிக உயரமான அருவி இதுவாகும். 

இந்த அருவியில், பந்தேயிரா ஆறு செங்குத்தான குன்றின் வழியாகப் பாய்கிறது.

இந்த ஆறு பின்னர் லோஸ் ஆற்றின் துணை ஆறான மகபு ஆற்றில் கலக்கிறது, மேலும், அந்த நேரத்தில், வடக்கே பாபோய் லெட்டன்  மற்றும் தெற்கில் பாபோய் கிரெய்க் ஆகியவற்றின் சுகோசுக்கு இடையிலான எல்லையைக் குறிக்கிறது.

## பொருளாதாரம்
இந்த அருவி மற்றும் ஆறு சுற்றுலாப் பயணிகளை ஈர்க்கும் திறனைக் கொண்டிருக்கும் ஒரு நீர்நிலை வளமாக  உள்ளன.

## மேற்கோள்கள்

பகுப்பு:Coordinates on Wikidata
பகுப்பு:போர்த்துக்கேய மொழி வார்த்தைகளைக் கொண்ட கட்டுரைகள்
பகுப்பு:கிழக்குத் திமோர்
சுஜீவ திசாநாயக்க

**சுஜீவ இந்திக திசாநாயக்க**  ஓர் இலங்கை அரசியல்வாதி ஆவார். தேசிய மக்கள் சக்தி கட்சியின் உறுப்பினரான இவர், 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார்.  ஓர் ஆசிரியரான இவர் முன்னாள் பிரதேச சபை உறுப்பினரும் குருணாகல் மாவட்டத்தின் தேசிய மக்கள் சக்தி நிர்வாகக் குழு உறுப்பினரும் ஆவார்.

## தேர்தல் வரலாறு

## மேற்கோள்கள்

பகுப்பு:மக்கள் விடுதலை முன்னணி அரசியல்வாதிகள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:வாழும் மக்கள்
உல்லிம் அருவி

thumb|உல்லிம் அருவி, 2008
**உல்லிம் அருவி** (*Ullim Falls*) என்பது வட கொரியா வோன்சானுக்கு வெளியே அமைந்துள்ள ஒரு அருவி ஆகும்.

## வரலாறு
கொரிய நட்பு சங்கத்தின் கூற்றுப்படி, உல்லிம் அருவி 1999ஆம் ஆண்டில் கிம் ஜொங்-இல் என்பவரால் உருவாக்கப்பட்டது, 2001 ஆம் ஆண்டில் ஒரு மனமகிழ் தங்குமிடம் கட்டி முடிக்கப்பட்டது. இது வட கொரிய அரசாங்கத்தால் ஒரு சுற்றுலாத் தலமாக அறிவிக்கப்பட்டுள்ளது. 

## முக்கியத்துவம்
இந்த அருவி இரண்டு வட கொரிய அஞ்சல் தலைகளில் இடம்பெற்றது. 2005 ஆம் ஆண்டில் "நிலப்பரப்புகள்"  என்ற தொடரிலும் 2017-ஆம் ஆண்டில் "இலையுதிர் நிலப்பரப்புகள் தொடரிலும் இரண்டு அஞ்சல் தலைகள் இந்த அருவியைக் குறிப்பனவாக இருந்தன.

## மேற்கோள்கள்

பகுப்பு:வட கொரியா
பரப்பப்பட்ட கேட்பொலி உணர்தல்

**பரப்பப்பட்ட கேட்பொலி உணர்தல்** (*Distributed Acoustic Sensing - DAS*) என்பது ஒளியிழை வடத்தினை உணர்விகளாகப் பயன்படுத்தும் புதிய தொழில்நுட்பமாகும். இந்த தொழில்நுட்பத்தில் கம்பிவடம் முழுவதும் நடக்கும் அதிர்வுகள், கேட்பொலி அல்லது இயக்கங்களை கண்டறிய உதவுகிறது. பல தொழில்களுக்காக விரிவான கண்காணிப்பு அமைப்பாக இந்நுட்பம் பயன்படுகிறது.

### செயல்பாட்டு முறை
பரப்பப்பட்ட கேட்பொலி உணர்தல் அமைப்பில், ஒளியிழை வடத்தின் வழியாக சீரொளியினை அனுப்பி செயல்படுத்துகின்றனர். இதில் அதிர்வுகள் மற்றும் இயந்திர மாற்றங்களின் காரணமாக ஒளியின் மீள்-பிரகாசத்தை அளவீடு செய்து நிகழ்வுகளை கண்டறிகின்றனர்.

இத்தொழில்நுட்பம் Rayleigh scattering எனப்படும் ஒளியின் மீள்பிரிவை அடிப்படையாகக் கொண்டது. இந்த எதிரொலி DAS யூனிட்டால் தகவல்களாக மதிப்பீடு செய்யப்படுகிறது.

### பயன்பாட்டு பகுதிகள்
* **கட்டமைப்பு கண்காணிப்பு**: பாலங்கள், சுரங்கங்கள், பிற முக்கிய கட்டமைப்புகளை கண்காணித்து சாத்தியமான சேதங்களை கண்டறிதல்.
* **ஆற்றல் துறை**: எண்ணெய், வாயு குழாய்களில் ஒழுகலை கண்டறிதல், மின் வழிகளை கண்காணித்தல்.
* **பாதுகாப்பு அமைப்புகள்**: முக்கியமான இடங்களில் பாதுகாப்பு வலயங்களை கண்காணித்தல்.
* **நிலநடுக்க கண்காணிப்பு**: நில நகர்வுகள், நிலநடுக்க செயல்பாடுகளை, கண்காணித்தல்.

### நன்மைகள்
* உயர் அளவீட்டுச் திறன்: ஒற்றை பரப்பப்பட்ட கேட்பொலி உணர்தல் அமைப்பை பயன்படுத்தி நூற்றுக்கணக்கான கிலோ மீட்டர்கள் கண்காணிக்க முடியும்.
* நம்பகத்தன்மை: மின் காந்தத் தலங்களால் பாதிக்கப்படாதது.
* குறைந்த பராமரிப்பு செலவு: ஒளியிழை கம்பிவடம் நீண்டகாலப் பயன்பாடு உடையவை.
* பல்துறை பயன்பாடு: பல்வேறு சூழல்களுக்கு தகுதியாக செயல்படும்.

## மேற்கோள்கள்




## மேலும் பார்க்க
* ஒளியிழை உணரி
* விநியோகிக்கப்பட்ட வெப்ப கண்டறிதல் (DTS)

பகுப்பு:ஒலியியல்
கூடல்லூர்

**கூடல்லூர்** (*Kudallur*) என்பது இந்தியாவின் கேரளத்தின் பாலக்காடு மாவட்டத்தில், பட்டாம்பி வட்டத்தில் உள்ள ஒரு சிற்றூராகும் இது  மலப்புறம் மாவட்ட எல்லையில், பாரதப்புழாவின் கரையிலும் உள்ளது. மலப்புறம் மாவட்டத்தில் உள்ள குட்டிப்புரம் நகரத்திலிருந்து கூடல்லூரை பாரதப்புழா ஆறு பிரிக்கிறது. கூடல்லூரானது திருத்தாலை சட்டமன்றத் தொகுதிக்கும், பொன்னானி மக்களவைத் தொகுதிக்கும் உட்பட்ட பகுதியாகும்.

கூடல்லூரானது  பட்டாம்பி வட்டம், பொன்னானி வட்டம் (மலப்புறம் மாவட்டத்தில் உள்ள தவனூர் கிராமம்) மற்றும் திரூர் வட்டம் (அண்டையிலுள்ள குட்டிப்புரம் நகரம்) ஆகிய மூன்று வட்டங்கள் சந்திக்கும் இடமாகும்.

## வரலாறு
பிரபல மலையாள எழுத்தாளர் எம். டி. வாசுதேவன் நாயர் இங்கு பிறந்தவராவார். இங்கிருந்து நன்கு அறியப்பட்ட மற்றொரு கலைஞர் அச்சுதன் கூடல்லூர் ஆவார். இப்பகுதியில் கடந்த காலத்தின் புகழ்பெற்ற ஆளுமைகளில், பி. கே. மொய்தீன் குட்டி சாகிப் ஒரு முக்கியமானவராவார். அவர் ஒரு விடுதலைப் போராட்ட வீரராவார். பிரித்தானியரால் பல ஆண்டுகள்  சிறையில் அடைக்கப்பட்டிருந்தார். பி. கே. மொய்தீன் குட்டி சாகிப் 1937ல் சென்னை சட்டமன்றத்துக்கு தேர்ந்தெடுக்கப்பட்டார். கேரளப் பிரதேச காங்கிரஸ் கமிட்டியின் தலைவராகவும், அகில இந்திய காங்கிரஸ் கமிட்டி உறுப்பினராகவும் பணியாற்றினர். 1942 வெள்ளத்தின் போது, பி.கே.மொய்தீன் குட்டி சாகிப் அனைத்து நிவாரணப் பணிகளிலும் முன்னணியில் இருந்தார். இரண்டாம் உலகப் போரின் காரணமாக நின்றுபோன குட்டிப்புரம் பாலத்தின் கட்டுமானப் பணியை மீண்டும் தொடங்குவதற்கு இவர் முக்கியமாக பணியாற்றினார்.

இவரது உறவினர் பி. கே அப்துல்லா குட்டி சாகிப் இந்தப் பகுதியைச் சேர்ந்த மற்றொரு விடுதலைப் போராட்ட வீரர் ஆவார். ஆங்கிலேயர் ஆட்சிக் காலத்தில் கண்ணூர் மற்றும் விய்யூர் சிறைகளில் பல ஆண்டுகள் அடைக்கப்பட்டிருந்தார்.

## நிருவாகம்
கூடல்லூர் பாலக்காடு மாவட்டத்திலும், மலப்புறம் மாவட்டத்தின் எல்லையான பட்டாம்பி வட்டத்திலும் உள்ளது. இது அனகர்ரா ஊராட்சி, திரிதாலா ( சட்டமன்றத் தொகுதி) மற்றும் பொன்னானி (மக்களவைத் தொகுதி) ஆகியவற்றின் ஒரு பகுதியாக உள்ளது.

## புவியியல்
கூடல்லூரில் உள்ள, கூட்டக்கடவில் நிலா, தூதா ஆகிய இரண்டு ஆறுகள் சந்திக்கின்றன.  இந்த ஆறுகள் சங்கமிப்பதால், 'கூடல்'+'ஊர்' என்ற இரு சொற்கள் இணைந்து கூடல்லூர் என்ற பெயரைப்  இந்த இடம் பெற்றதாக கூறப்படுகிறது. நாயரின் கதைகளில் குறிப்பிடப்படும் கூடல்லூர் மலைகள் இங்கு உள்ள மற்றொரு ஈர்ப்பு மையமாகும். இந்தக் கிராமம் அனக்கரா பஞ்சாயத்தில், திரிதாலா ஊராட்சி ஒன்றியத்தில் அதாவது பட்டாம்பி வட்டத்தில் உள்ளது. 'வடக்குமுறி', 'முத்து விளையும் குன்னு', 'பாரப்புரம்' ஆகியவை கூடல்லூரின் முக்கிய குடியிருப்பு பகுதிகளாகும்.

## மேற்கோள்கள்

பகுப்பு:பாலக்காடு மாவட்டத்திலுள்ள கிராமங்கள்
பகுப்பு:Coordinates on Wikidata
தேசிய நெடுஞ்சாலை 117 (இந்தியா)

**தேசிய நெடுஞ்சாலை 117** (*National Highway 117 (India)*)(தெ. நெ. 117) என்பது இந்தியாவின் தேசிய நெடுஞ்சாலை ஆகும். இந்த பாதை முன்பு தேசிய நெடுஞ்சாலை 31-ன் ஒரு பகுதியாக இருந்தது. இது தேசிய நெடுஞ்சாலை 17-ன் இரண்டாம் நிலை பாதையாகும். தேசிய நெடுஞ்சாலை 117 இந்தியாவின் அசாம் மாநிலம் வழியாகச் செல்கிறது.

## வழித்தடம்
இந்தியாவின் அசாம் மாநிலத்தில் உள்ள வடக்கு சல்மாரா நகரை பிஜ்னியுடன் தேசிய நெடுஞ்சாலை 117 இணைக்கிறது.

## சந்திப்புகள்

:  துலுங்கியா அருகே  முனையம், வடக்கு சல்மாரா
:  போங்கைகாவொன் அருகே இராக்கால்டுபி அருகே  முனையம்.

## மேலும் காண்க
* தேசிய நெடுஞ்சாலை 12 (முன்பு 117 என்ற எண், மாநிலத்தின் ஒரு பகுதி) 
* தேசிய நெடுஞ்சாலை மேம்பாட்டுத் திட்டம்

## மேற்கோள்கள்


## வெளி இணைப்புகள்
* திறந்தவெளி தெரு வரைபடத்தில் தே. நெ. 117

பகுப்பு:இந்திய தேசிய நெடுஞ்சாலைகள்
அனுமந்தராயன் கோட்டை

**அனுமந்தராயன் கோட்டை** (*Anumantharayan Kottai*) என்பது இந்திய மாநிலமான தமிழ்நாட்டில் திண்டுக்கல் மாவட்டத்தில் உள்ள ஒரு கிராமமாகும். இது திண்டுக்கல் - கொடைக்கானல் நெடுஞ்சாலையில், திண்டுக்கல் நகரத்திலிருந்து 8 கிலோமீட்டர் தொலைவில் உள்ளது. அருகிலுள்ள தொடருந்து நிலையம் திண்டுக்கல் ஆகும்.  அருகிலுள்ள விமான நிலையம் மதுரை ஆகும்.

## தேவாலயம்
புனித இக்னேசியசுக்காகக் கட்டப்பட்ட உலகின் முதல் தேவாலயம் அனுமந்தராயன் கோட்டையில் உள்ளது. இது சூலை 31,1822 அன்று ஆசீர்வதிக்கப்பட்டது.

## கல்வி நிலையங்கள்

* சிசு இயேசு நர்சரி பள்ளி
* புனித இதய சிறுவர் தொடக்கப்பள்ளி
* ஆர். சி. சிறுமலர் பெண்கள் தொடக்கப்பள்ளி
* லயோலா மேல்நிலைப்பள்ளி.

## மருத்துவமனைகள்

* அரசு ஆரம்ப சுகாதார மையம்
* செயின்ட் மேரி ஆஃப் லியூகா மருத்துவமனை
* டி. ஆர். மருத்துவமனை

## அரசு அலுவலகங்கள்

* கிராம ஊராட்சி அலுவலகம்
* கிராம நிர்வாக அலுவலகம்.

## சேவைகள்

* கனரா வங்கி
* அஞ்சல் அலுவலகம்

## குறிப்புகள்

பகுப்பு:திண்டுக்கல் மாவட்டத்தில் உள்ள கிராமங்கள்
சைவ உணவுமுறைச் சங்கம்

**ஐக்கிய இராச்சியத்தின் சைவ உணவுமுறைச் சங்கம்** () என்பது உணவுமுறை மாற்றங்களுக்காக பிரச்சாரம் செய்யும் பதிவு செய்யப்பட்ட ஒரு பிரித்தானிய தொண்டு நிறுவனம் ஆகும். சைவ மற்றும் நனிசைவ உணவு வகைகளுக்கான வர்த்தக முத்திரைகளை அங்கீகரித்தல், ஒரு சமையல் பள்ளி மற்றும் லாட்டரியை நடத்துதல், மற்றும் இங்கிலாந்தில் தேசிய சைவ உணவுமுறை வாரத்தையும் ஏற்பாடு செய்தல் உள்ளிட்டவை சைவ உணவுமுறைச் சங்கத்தின் பிராதன செயற்பாடுகளாகும்.

19-ம் நூற்றாண்டில் பிரிட்டனில் உள்ள பல்வேறு குழுக்கள் இறைச்சியைத் தவிர்த்த உணவுகளை ஊக்குவிக்கத் துவங்கின. இதுவே 1847-ல் சைவ உணவுமுறைச் சங்கத்தை உருவாக்க வழிவகுத்தது. பின்னர் இது 1888-ல் மான்செஸ்டர் மற்றும் லண்டன் சைவ உணவுச் சங்கங்களாகப் பிரிந்து, 1969-ல் மீண்டும் ஒன்றிணைந்து ஒரு தொண்டு நிறுவனமாகப் பதிவு செய்து தன் செயற்பாடுகளைத் தொடர்ந்தது. பொதுக் கல்வி மற்றும் உணவு உற்பத்தியாளர்களுடன் ஒருங்கிணைந்தல் ஆகியவை மூலம் இச்சங்கம் சைவ உணவுமுறையைப் பரப்பி வருகிறது.

## இவற்றையும் காண்க
* விலங்குரிமைக் குழுக்கள்
* சைவ உணவுமுறைக் குழுக்கள்
* நனிசைவம்

## தரவுகள்

## மேலும் படிக்க
* James Gregory, *Of Victorians and Vegetarians: The Vegetarian Movement in Nineteenth-Century Britain*. London: Tauris Academic Studies, 2006. 

## வெளியிணைப்புகள்

*
*National Vegetarian Week
*''The Vegetarian Messenger'' 
 

பகுப்பு:விலங்குரிமை
பகுப்பு:விலங்குரிமைக் குழுக்கள்
பகுப்பு:1847
பகுப்பு:சைவ உணவுமுறை அமைப்புகள்
பகுப்பு:விலங்குரிமை அமைப்புகள்
அலுமினியம் அயோடைடு

**அலுமினியம் அயோடைடு** (*Aluminium iodide*) என்பது அலுமினியம் மற்றும் அயோடின் தனிமங்களைக் கொண்ட ஒரு வேதிச் சேர்மம் ஆகும். AlI3 என்ற மூலக்கூற்று வாய்ப்பாட்டால் இச்சேர்மம் விவரிக்கப்படுகிறது. அலுமினியமும் அயோடினும் சேர்ந்து வினைபுரிவதால்  அல்லது அலுமினியத்தின் மீது ஐதரசன் ஐயோடைடு வினைபுரிவதால்  அலுமினியம் அயோடைடு உருவாகிறது. உலோக அலுமினியம் அல்லது அலுமினியம் ஐதராக்சைடுடன்  ஐதரசன் அயோடைடு அல்லது ஐதரயோடிக்  அமிலம் ஆகியவற்றுக்கு இடையேயான வினையிலிருந்து அறுநீரேற்று பெறப்படுகிறது. தொடர்புடைய குளோரைடு மற்றும் புரோமைடுகள் போலவே அலுமினியம் அயோடைடும் ஒரு வலுவான இலூயிசு அமிலம் ஆகும்.  வளிமண்டலத்தில் இருந்து இது தண்ணீரை உறிஞ்சும்.
சில வகையான C-O மற்றும் N-O பிணைப்புகளை வெட்டுவதற்கு ஒரு வினைப்பொருளாக அலுமினியம் அயோடைடு பயன்படுத்தப்படுகிறது. அரைல் ஈதர்களை பிளவுபடுத்துகிறது. எப்பாக்சைடுகளை ஆக்சிசனேற்றுகிறது. 

## கட்டமைப்பு
திண்மநிலை அலுமினியம் அயோடைடு ஓர் இருபடிச் சேர்மமாகும். அலுமினியம் முப்புரோமைடைப் போலவே இதிலும் Al2I6 சேர்மம் உள்ளது. அலுமினியம் அயோடைடின் ஒருபடி  மற்றும் இருபடி வடிவங்களின் அமைப்பு வாயு நிலையில் வகைப்படுத்தப்படுகிறது. ஒருபடி வடிவ  அலுமினியம் அயோடைடு 2.448(6) Å பிணைப்பு நீளம் கொண்ட முக்கோணத் தள வடிவம் கொண்டுள்ளது. பாலம் அமைக்கப்பட்ட இருபடி வடிவம் (Al2I6) 430 கெல்வின் வெப்பநிலையில்  Al2Cl6 மற்றும் Al2Br6 சேர்மங்களைப் போலவே 2.456(6) Å பிணைப்பு நீளம் கொண்ட Al−I பிணைப்பும் (விளிம்பு),  2.670(8) Å (பாலம்) பிணைப்பு நீளம் கொண்ட Al−I பிணைப்பும் கொண்டுள்ளது. அலுமினியம் அயோடைடின் கட்டமைப்பு  D2h என்ற சமநிலை வடிவவியலுடன் நெகிழ்வாக விவரிக்கப்படுகிறது.

## அலுமினியம்(I) அயோடைடு

அலுமினியம் அயோடைடு என்ற பெயர் மூவயோடைடு  அல்லது இதன் இருபடியை விவரிக்கப் பரவலாக கருதப்படுகிறது. உண்மையில், ஒரு மோனோ அயோடைடு Al-I அமைப்பில் பங்கு வகிக்கிறது, இருப்பினும் AlI சேர்மமானது மூவயோடைடுடன் ஒப்பிடும்போது அறை வெப்பநிலையில் நிலையற்றதாக உள்ளது

:3AlI -> AlI3 + 2Al

அலுமினியம் மோனோ அயோடைடின்  வழிப்பெறுதி  (Al4I4(NEt3)4) மூவெத்திலமீனுடன் உருவாக்கப்பட்ட வளைய கூட்டுசேர் பொருள் ஆகும்

## மேற்கோள்கள்

## வெளி இணைப்புகள்
*

பகுப்பு:அலுமினியம் சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
இரத்தினமங்கலம்

**இரத்தினமங்கலம்** என்பது இந்தியா தமிழ்நாடு மாநிலத்தின் செங்கல்பட்டு மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 23.73 மீ. உயரத்தில், () என்ற புவியியல் ஆள்கூறுகள் கொண்டு இரத்தினமங்கலம் அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், செங்கல்பட்டு மாவட்டத்திலுள்ள இரத்தினமங்கலம் (முன்னர் காஞ்சிபுரம் மாவட்டத்தின்) பகுதியின் மொத்த மக்கள்தொகை 2,324 ஆகும். இதில் 1,194 பேர் ஆண்கள் மற்றும் 1,130 பேர் பெண்கள் ஆவர்.
## சமயம்
### இந்துக் கோயில்
நான்காயிரம் சதுர அடி பரப்பளவில் ஐந்து நிலைகளுடன் கூடிய கோபுரத்தைக் கொண்டு, இந்தியாவிலேயே குபேரனுக்கு அர்ப்பணிக்கப்பட்ட கோயிலான இலட்சுமி குபேரர் கோயில் அமைந்துள்ள ஒரே இடமாக இரத்தினமங்கலம் அறியப்படுகிறது.
## மேற்கோள்கள்

## வெளி இணைப்புகள்
* https://srilakshmikuberartemple.org/

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
மஞ்சக்குடி

**மஞ்சக்குடி** (*Manjakkudi*) என்பது இந்திய மாநிலமான தமிழ்நாட்டின் திருவாரூர் மாவட்டத்தில் காவிரி ஆற்றின் கரையில் உள்ள ஒரு கிராமமாகும்.  இக்கிராமம் குடவாசல் தாலுகாவின் கீழ் வருகிறது.

## கல்வி
திருவாரூர் மாவட்டம் முழுவதற்கும் மஞ்சக்குடி ஒரு கல்வி மையமாக உள்ளது. இந்தியாவில் மழலையர் பள்ளி முதல் முதுகலை படிப்பு வரை, ஆய்வறிஞர் நிலை உட்பட, கல்வி வசதிகள் உள்ள கிராமங்களில் இதுவும் ஒன்றாகும். இங்கு சுவாமி தயானந்த சரசுவதி கலை அறிவியல் கல்லூரி ஒன்று செயல்படுகிறது.

## வணிக செயல்முறை ஒப்பந்தம்
மஞ்சக்குடியில் விப்ரோநிறுவனத்தின் வணிக செயல்முறை ஒப்பந்த அடிப்படையில் ஒரு கல்விமையம் செயற்படுகிறது. விப்ரோ நிறுவனத்தைச் சேர்ந்த 50 பணியாளர்கள் பணிபுரிகின்றனர்.

## அரிசி வகைகள்
2013 ஆம் ஆண்டில் ஷீலா பாலாஜி இவ்வூரில் பழைய அரிசி வகைகளை மீட்கும் பொருட்டு விழா ஒன்றை ஏற்பாடு செய்தார். இவ்விழா  விவசாயிகளை  ஈர்த்தது. மேலும் இவ்விழா பழைய அரிசி வகைகளை மீண்டும் நடவு செய்யவும் வழிவகுத்தது.  அரிய அரிசி வகைகளைப் பாதுகாத்து வளர்ப்பதில்  ஆற்றிய பணிக்காக  ஷீலா பாலாஜிக்கு நாரி சக்தி புரஸ்கார் வழங்கப்பட்டது. மஞ்சக்குடியின் வரைபடத்தை அடையாளமாகப்  பயன்படுத்தி சென்னையில் அரிசி விற்கப்படுகிறது.

## மேற்கோள்கள்

பகுப்பு:திருவாரூர் மாவட்டத்திலுள்ள கிராமங்கள்
பாலியாறு

**பாலியாறு** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மாந்தை மேற்கு பிரதேச செயலாளர் பிரிவில் அமைந்துள்ளது. இது மன்னார் நகருக்கு வடகிழக்கே சுமார் 60 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:மன்னார் மாவட்டத்திலுள்ள ஊர்களும், நகரங்களும்
சந்தன தென்னக்கோன்

சந்தன மிகிர தென்னக்கோன் ஓர் இலங்கை அரசியல்வாதி  ஆவார். தேசிய மக்கள் சக்தி உறுப்பினரான இவர், 2024 இலங்கை நாடாளுமன்றத் தேர்தலில் குருணாகல் தேர்தல் மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். ஓர் ஆசிரியரான இவர் கல்வித் துறையில் தொழிற்சங்கவாதியாக ஈடுபட்டுள்ளார்.

## தேர்தல் வரலாறு

## மேற்கோள்கள்

பகுப்பு:மக்கள் விடுதலை முன்னணி அரசியல்வாதிகள்
பகுப்பு:இலங்கையின் 17வது நாடாளுமன்ற உறுப்பினர்கள்
பகுப்பு:வாழும் மக்கள்
முத்தியால்பேட்டை, சென்னை

**முத்தியால்பேட்டை** என்றும் "முத்தையால்பேட்டை" என்றும் அழைக்கப்படும் பகுதியானது, இந்தியா தமிழ்நாடு மாநிலத்தின் சென்னை மாவட்டத்திலுள்ள சென்னை நகரின் நெருக்கமிகு வணிக மற்றும் குடியிருப்புப் பகுதியாகும்.
## அமைவிடம்
கடல் மட்டத்திலிருந்து சுமார் 34.39 மீ. உயரத்தில், () என்ற புவியியல் ஆள்கூறுகள் கொண்டு சென்னையில் முத்தியால்பேட்டை அமையப் பெற்றுள்ளது.

## சமயம்
### இந்துக் கோயில்கள்
தமிழ்நாடு அரசின் இந்து சமய அறநிலையத் துறை கட்டுப்பாட்டில் பராமரிக்கப்படும் மல்லிகேஸ்வரர் கோயில், வேணுகோபால கிருஷ்ண சுவாமி கோயில், காளத்தீஸ்வரர் கோயில் மற்றும் வெள்ளை விநாயகர் கோயில் ஆகிய இந்துக் கோயில்கள் முத்தியால்பேட்டை பகுதியில் அமைந்துள்ளன.
## மேற்கோள்கள்

பகுப்பு:சென்னை
பகுப்பு:சென்னை சுற்றுப் பகுதிகள் 
பகுப்பு:சென்னை மாவட்டத்திலுள்ள ஊர்களும் நகரங்களும்
இந்தோனேசிய அரசியல்

**இந்தோனேசிய அரசியல்** (ஆங்கிலம்: *Politics of Indonesia*; இந்தோனேசியம்: *Politik Indonesia*) என்பது இந்தோனேசிய மக்களாட்சிக் கட்டமைப்பில் (Representative Democracy), குடியரசுத் தலைவரின் கீழ் நடைபெறும் அரசு முறைமை *(Presidential System)*ஆகும்.

இதில் மக்களவைத் தலைவர் மற்றும் அரசாங்கத்தின் தலைவர்  மற்றும் கட்சி அமைப்புகள் இடம் பெறுகின்றன. இதன் நிர்வாக அதிகாரம் அரசாங்கத்தால் பயன்படுத்தப்படுகிறது.

அரசாங்கம்; இரு அவைகள் *(Bicameral)*; இந்தோனேசிய மக்களின் கலந்தாய்வுப் பேரவை *(People's Consultative Assembly)* ஆகிய அமைப்புக்களிடம் சட்டமியற்றும் அதிகாரம் *(Legislative Power)* உள்ளது. இதில் நீதித்துறையானது தன்னிச்சையாக *(Judicial Independence)* இயங்குகிறது.

## பொது

1945 அரசியலமைப்பு, நிர்வாகத்துறை; சட்டவாக்க அவைத் துறை மற்றும் நீதித்துறைகளுக்கு வரையறுக்கப்பட்ட அதிகாரங்களை வழங்கி உள்ளது. அரசாங்க அமைப்பு என்பது "நாடாளுமன்ற பண்புகளுடன் கூடிய அதிபராட்சி" என விவரிக்கப்படுகிறது.

இந்தோனேசியா, அதன் விடுதலைக்குப் பிறகு, சில ஆண்டுகள் மக்களாட்சி அரசாங்கமாக இருந்தது. சுகார்னோ ஆட்சியின் கீழ், 1957-இல் சர்வாதிகாரமானது. பின்னர், மே 1998 இந்தோனேசிய கலவரங்கள்; மற்றும் அதிபர் சுகார்த்தோ பதவி துறப்பு செய்யும் வரையில், இந்தோனேசியா என்பது சர்வாதிகார ஆட்சியின் கீழ் இருந்தது. அதன் பின்னர், அதாவது அவர்கள் இருவரின் சர்வாதிகார ஆட்சிக்குப் பின்னர், இந்தோனேசியாவில் மக்களாட்சி மீட்கப்பட்டது.

### இந்தோனேசிய அரசியல் கட்சிகள்

பொருளாதார புலனாய்வு பிரிவு *(Economist Intelligence Unit)* இந்தோனேசியாவை 2019-இல் ஒரு குறைபாடுள்ள  மக்களாட்சி என்று மதிப்பிட்டுள்ளது. இந்தோனேசிய அரசியல் கட்சிகள் அவற்றுக்கு இடையே அதிகாரத்தைப் பரவலாகப் பகிர்ந்து கொண்டு, வாக்காளர்களுக்கு வரையறுக்கப்பட்ட கடமைகளைச் செய்யும் கட்சிகளாகச் செயல்படுகின்றன என வகைப்படுத்தப்பட்டுள்ளன.

ஒருங்கிணைந்த அல்லது அதிகபட்ச மக்களாட்சிகான தேவைகளை நிறைவு செய்வதில், இந்தோனேசியா தவறிவிட்டது என்றும்; நீதிமன்ற அமைப்பில் அடிக்கடி ஊழல் நிகழ்வுகள் நிகழ்கின்றன எனும் குறைபாடுகளும் நிலவி வருகின்றன.

## மேற்கோள்கள்

## சான்றுகள்

* 

## மேலும் காண்க

* சார்பாண்மை மக்களாட்சி
* ஈரவை முறைமை
* இந்தோனேசியக் குடியரசுத் தலைவர்
* இந்தோனேசிய மக்களவைத் தலைவர்
* தலைவர் ஆளும் அரசு முறைமை
* இந்தோனேசிய அரசமைப்புச் சட்டம்
* இந்தோனேசிய அமைச்சரவை

## மேலும் படிக்க

* 
* 
* 
* 
* 

## வெளி இணைப்புகள்

* Republic of Indonesia - National portal

பகுப்பு:இந்தோனேசிய அரசு
நிலப்பரப்பு ஒளிப்படக்கலை

ஒளிப்படவியலில் **நிலப்பரப்பு ஒளிப்படக்கலை** அல்லது இயற்கை புகைப்படம் (Landscape photography) எடுத்தல் என்பது,  இயற்கை மற்றும் வெளிப்புறங்களைப் படம்பிடிக்கும் ஒரு ஒளிப்படக்  கலையாகும். பார்வையாளர்களைக் காட்சிக்குள் கொண்டுவரும் விதத்தில், பிரமாண்டமான நிலப்பரப்புகள் முதல் சில நெருக்கமான விவரங்கள் வரை, சிறந்த புகைப்படங்கள் எடுத்தலில் ஒரு புகைப்படக் கலைஞரின் இயற்கையுடனான தொடர்பை நிரூபிக்கின்றன. 

பல்வேறு வகையான நிலப்பரப்பு புகைப்படம் எடுத்தலில், பிரபலமான புகைப்படக் கலைஞர்களிடையே பல காரணங்கள் உள்ளன. ஒப்பீட்டளவில் அடிப்படையான கேமராக்கள் மற்றும் வில்லைகளில் கூட, வியக்கத்தக்க நிலப்பரப்பு படங்களைப்  பிடிக்க முடியும் என்பதன் காரணமாக எளிதானது.

## சில மாறுபாடுகளை முயற்சிக்கவும்
நிலப்பரப்பு புகைப்படம் எடுத்தலில்,  உங்கள் காட்சிகளில் ஆழம் மற்றும் கவனம் இரண்டையும் வலியுறுத்த, அங்கு கிடைக்கக்கூடிய முன்னணி கோடுகளை பயன்படுத்திக் கொள்ளலாம்; உதாரணமாக  வேலிகள், மரக்கட்டைகள் அல்லது ஆறுகள் போன்றவற்றைப் பயன்படுத்தி, படத்தின் மையப் புள்ளியில் பார்வையாளரின் கவனத்தை ஈர்க்கலாம். உங்கள் பார்வையின் ஊடாக சுற்றி நடந்து அந்த கோடுகளைக் கண்டறியலாம். எடுத்துக்காட்டாக, உயர்நிலை அல்லது குறைந்த கோணத்தை நீங்கள் கண்டுபிடிக்க முடியுமா என்று பாருங்கள். உங்கள் சட்டகத்தில் சமநிலை உணர்வை உருவாக்க, மூன்றில் ஒரு பங்கு விதியைப் பயன்படுத்தலாம்.

## மேலும் காண்க
* வான் ஒளிப்படவியல்
* முகிற்காட்சி ஒளிப்படவியல்

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
பகுப்பு:வடிவ ஒளியியல்
பகுப்பு:ஒளியியல்